text: Lokal DF'er bag kontroversiel hjemmeside: Meld en østeuropæer
  12 september 2014 kl. 12.40
  Dansk Folkepartis Peter Kofod Poulsen har oprettet hjemmesiden meld-en-østeuropæer.dk. Politikeren, der både sidder i byrådet i Haderslev og i Regionsrådet i Region Syddanmark, vil med hjemmesiden sætte fokus på de åbne grænser.
  
  På hjemmesiden kan borgere fortælle om deres egne oplevelser med østeuropæere for at give politikerne på Christiansborg mulighed for at lytte til deres problemer. Alt bliver anonymiseret, hvis enkeltpersoner er omtalt. Det samme gælder for afsenderen.
  Han mener, at for mange kommer til Danmark og laver kriminalitet og dumper lønningerne i stedet for at bidrage til samfundet.
  